Formålet med studien var å identifisere tiltak som lærere opplever fremmer mestring og motivasjon hos elever med matematikkvansker. Data er samlet gjennom intervju med fem lærere som underviser på trinn 1 til 10, og som har lang erfaring med elever med matematikkvansker. Intervju ble valgt som metode for å få innblikk i lærernes erfaringer og tanker. 
Erfaringene til lærerne samsvarer med tidligere forskning, der motivasjon og mestringsforventning hos elevene er sentralt for å mestre matematikkfaget, og hvordan læreren kan legge til rette undervisningen. Det kom klart fram at det å mestre grunnleggende matematiske ferdigheter er vesentlig. 

